Forsvarets seniorforbunds hederstegn

Forsvarets seniorforbunds hederstegn er en norsk medalje innstiftet 8. juni 2011 av Forsvarets seniorforbund til belønning av foreningens æresmedlemmer og andre som har gjort en ekstraordinær innsats for foreningen eller for Forsvarets seniorer.Heder og ære. Nasjonale og internasjonale dekorasjoner brukt i Norge   , bilag til Forsvarets Forum nr. 5, 2012, Oslo: Forsvarets Forum/Forsvarets Veterantjeneste, 2012, s. 78. Hederstegnet tildeles etter beslutning av foreningens landsstyre.

Forsvarets seniorforbunds hederstegn erstattet æresmedlemskap innstiftet av Forsvarets pensjonistforbund (FPF), seniorforbundets forløper. Alle dalevende æresmedlemmer fra FPF ble i 2011 tildelt Forsvarets seniorforbunds hederstegn.

 Utforming 
Forsvarets seniorforbunds hederstegn består av en medalje i forgylt metall og har en diameter på 35 mm. Medaljen har foreningens emblem, en flamme av tre ildtunger, som motiv på avers. Motivet er omgitt av innskriften «FORSVARETS SENIORFORBUND». På reversen står innskriften «FORTJENESTEFULL INNSATS FOR FORSVARETS SENIORER» omkring en eikegren. Medaljen er opphengt i et rødt bånd med en hvit stripe i midten og to blå striper utenfor dette.

 Valører 
Fra 2015 ble hederstegnet delt inn i flere valører:
 Forsvarets seniorforbunds hederstegn i gull, tildeles med diplom
 Forsvarets seniorforbunds hederstegn i sølv, tildeles med diplom
 Forsvarets seniorforbunds plakett
De som mottar hederstegnet i gull blir samtidig æresmedlemmer i forbundet.

Hederstegnet i gull og hederstegnet i sølv er tillatt båret på militær uniform.

 Se også 
 Liste over dekorasjoner godkjent til bruk på norsk militær uniform

 Referanser 

Kategori:Norske militære utmerkelser
Kategori:Utmerkelser etablert i 2011